ddrg/super_eurlex huggingface dataset:
SL Uradni list Evropske unije C 348/7

Končno poročilo pooblaščenke za zaslišanje

V zadevi COMP/C-3/37.792 – Microsoft – Črtanje člena 7 Odločbe Komisije 2007/53/EC in razveljavitev Odločbe Komisije C(2005) 2988 (1)

2010/C 348/07

Komisija je 24. marca 2004 sprejela Odločbo 2007/53/ES v zvezi s postopkom na podlagi člena 82 (ES) in člena 54 Sporazuma EGP proti Microsoft Corporation (Zadeva št. COMP/C–3/37.792 – Microsoft, UL L 32, 6.2.2007, str. 23).

Člen 7 navedene odločbe („Odločba“) določa vzpostavitev ustreznega mehanizma, ki bo Komisiji v pomoč pri spremljanju izpolnjevanja obveznosti iz te odločbe s strani Microsoft Corporation.

Komisija je z Odločbo C(2005) 2988 z dne 28. julija 2005 („Odločba o skrbniku“) vzpostavila mehanizem spremljanja, s tem ko je uvedla položaj skrbnika spremljanja ter določila njegove naloge in obveznosti. Naloga skrbnika je pomagati Komisiji pri nadziranju izpolnjevanja obveznosti iz Odločbe (2).

Sodišče prve stopnje je v sodbi z dne 17. septembra 2007 (3) potrdilo bistvene dele Odločbe, na katero se je Microsoft pritožil. Vendar pa je Sodišče razveljavilo člen 7 Odločbe, kar zadeva zahtevo, da Microsoft predloži svoj načrt za vzpostavitev mehanizma, ki bi vključeval skrbnika spremljanja, pooblaščenega za dostop, neodvisno od Komisije, do Microsoftove pomoči, informacij, dokumentov, prostorov in zaposlenih ter do izvorne kode zadevnih Microsoftovih izdelkov.

Ko je Komisija prišla do ugotovitve, da ta mehanizem spremljanja, kot ga določa Odločba o skrbniku, ni več primeren za spremljanje Microsoftovega izpolnjevanja obveznosti iz Odločbe 2007/53/EC, je z dopisom z dne 28. januarja 2009 obvestila Microsoft in skrbnika spremljanja o svojem namenu, da črta člen 7 Odločbe in razveljavi Odločbo o skrbniku.

Microsoft je 10. februarja poslal odgovor preko elektronske pošte brez pripomb o predvideni odločbi. Skrbnik spremljanja je istega dne odgovoril z dopisom, v katerem ni izrazil nobenega mnenja glede odločitev Komisije, ki vplivajo na zadeve, ki se spremljajo.

Menim, da osnutek končne odločbe, naslovljene na Microsoft, ne vsebuje elementov prava ali dejstev, ki ne bi bila pojasnjena v dopisu, ki je bil poslan podjetju Microsoft in skrbniku spremljanja 28. januarja 2009.

Glede na zgoraj navedeno menim, da je bila pravica Microsofta in skrbnika spremljanja do zaslišanja v obravnavani zadevi spoštovana.

V Bruslju, 16. februarja 2009 Karen WILLIAMS

(1) V skladu s členoma 15 in 16 Sklepa Komisije (2001/462/ES, ESP) z dne 23. maja 2001 o mandatu pooblaščenca za zaslišanje v nekaterih postopkih o konkurenci (UL L 162, 19.6.2001, str. 21).

(2) Glej člen 7 Odločbe in člen 3 Odločbe o skrbniku.

(3) Zadeva T-201/04, Microsoft proti Komisiji, ZOdl. (2007) str. 11-3601.
1.

Postopek za izdajo dovoljenja za iskanje in raziskovanje nahajališč nafte in zemeljskega plina, ki sta podzemna naravna vira v skladu z opredelitvijo iz člena 2(1)(3) Zakona o podzemnih naravnih virih, na območju 1–5 „Devetaki“, ki se nahaja v provincah Loveč, Pleven in Gabrovo, se zaključi.
SL Uradni list Evropske unije C 286/11

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih ali plinastih ogljikovodikov, imenovano „Permis de Cahors“)

(Besedilo velja za EGP)

2010/C 286/07

V obvestilu, objavljenem v Uradnem listu Evropske unije C 213 z dne 6. avgusta 2010, je treba koordinate zemljepisne dolžine razumeti kot stopinje zahodne zemljepisne dolžine in ne kot stopinje vzhodne zemljepisne dolžine, kot je navedeno.

Vse dodatne informacije so na voljo na naslovu: Ministère de l'Écologie, de l’Énergie, du Développement durable et de la Mer: Direction générale de l’énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques, Grande Arche de la Défense — Paroi Nord, 92055 La Défense Cedex, FRANCE (Tel. +33 140819529).

Zgoraj navedene zakonske in druge določbe so na voljo na spletni strani Légifrance: http://www.legifrance.gouv.fr

(1) UL L 164, 30.6.1994, str. 3.
—

V skladu z odlokom valonske vlade z dne 19. marca 2009 o določitvi postopkov in podrobnih pravil za pregledovanje vlog za izključno dovoljenje za iskanje ali izkoriščanje nafte in gorljivih plinov ter o spremembi odloka valonske vlade z dne 4. julija 2002 o določitvi seznama projektov za oceno vplivov ter klasificiranih objektov in dejavnosti se vse vloge za pridobitev dovoljenja za iskanje ali izkoriščanje nafte in gorljivih plinov (ogljikovodiki) predložijo pri naslednjem organu: Région Wallonne Service public de Wallonie — Direction générale opérationnelle agriculture, ressources naturelles et environnement Département des permis et des autorisations Avenue Prince de Liège, 15 5100 Jambes BELGIQUE
9.

Dostop organov pregona do sistema Eurodac je bil napovedan že v preteklosti, in sicer nekaj let po sprejetju uredbe Eurodac. Omenjen je na primer v Haaškem programu, sklepih mešanega odbora Sveta PNZ z dne 12. in 13. junija 2007 in sporočilu Komisije Svetu in Evropskemu parlamentu o izboljšani učinkovitosti, povečani interoperabilnosti in sinergijah med evropskimi zbirkami podatkov na področju pravosodja in notranjih zadev z dne 24. novembra 2005 (9), v katerem je navedeno: „V zvezi s ciljem boja proti terorizmu in kriminalu Svet sedaj ugotavlja, da pomanjkanje dostopa organov za notranjo varnost do podatkov VIS pomeni pomanjkljivost. Enako velja za vse podatke o priseljevanju SIS II in podatke Eurodac“.
3.

Svetovalni odbor se strinja s Komisijo, da so zaveze, ki jih je ponudilo podjetje GDF Suez (GDF Suez SA, GRTgaz SA in Elengy SA) primerne, potrebne in sorazmerne.
1.

Svetovalni odbor se strinja s pomisleki Komisije glede združljivosti sklepov IACS, tako kot so bili izraženi v osnutku odločbe in posredovani Nadzornemu odboru dne 11. septembra 2009, s členom 81 Pogodbe ES in členom 53 Sporazuma EGP.
14.

Člen 105 ureja vprašanji zaupnosti ter poklicne in poslovne skrivnosti. Ta določba se uporablja ne glede na to, ali je mogoče podatke šteti za osebne podatke ali ne. Cilj prvih treh odstavkov je očitno določiti splošna načela zaupnosti, četrti odstavek pa naj bi v določenih primerih zagotavljal dodatno varstvo, čeprav ni povsem jasno, kakšen je njegov namen. ENVP je ugotovil, da sta si odstavek 4(a) člena 105 predloga in odstavek 1(b) člena 4 Uredbe 1049/2001 o dostopu javnosti do dokumentov Evropskega parlamenta, Sveta in Komisije (ENVP jo je temeljito preučil (5)) zelo podobna. Člen 4(1)(b) te uredbe je bil zaradi dvoumnosti glede natančnega razmerja med dostopom do dokumentov ter pravico do zasebnosti in varstvom osebnih podatkov deležen številnih kritik, prav tako pa je bil tudi izpodbijan pred Sodiščem prve stopnje (6). Vložena je bila pritožba na osnovi prava, ki jo obravnava Sodišče (7). ENVP poziva zakonodajalca Skupnosti, naj pojasni odstavek 4 člena 105 predloga glede morebitne škode, ki bi ogrozila varstvo osebnih podatkov v okviru skupne ribiške politike, in posledic za dostop javnosti oziroma druge okoliščine, ki so zajete v tej določbi.
SL Uradni list Evropske unije C 54/75

Obvestilo Ministrstva za gospodarstvo Republike Latvije

(2009/C 54/07)

V skladu z Direktivo 94/22/ES Evropskega parlamenta in Sveta z dne 30. maja 1994 in Uredbo kabineta št. 597 z dne 4. septembra 2007 o iskanju, raziskovanju in izkoriščanju ogljikovodikov ter zneskih in postopkih za plačilo vladnih dajatev, Ministrstvo za gospodarstvo Republike Latvije pripravlja javni razpis za raziskovanje in izkoriščanje ogljikovodikov v izključni ekonomski coni Republike Latvije.

V skladu s členom 5 Direktive 94/22/ES, je Ministrstvo za gospodarstvo na str. 43 latvijskega uradnega lista Latvijas Vēstnesis št. 14 (4000) z dne 27. januarja 2009 objavilo merila, na podlagi katerih bo razpisni odbor presojal ponudbe za raziskovanje in izkoriščanje ogljikovodikov v izključni ekonomski coni Republike Latvije.
SL Uradni list Evropske unije C 13/7

Končno poročilo (1) pooblaščenca za zaslišanje v zadevi št. COMP/M.4942 – Nokia/Navteq

(2009/C 13/05)

Komisija je 19. februarja 2008 prejela uradno priglasitev koncentracije v skladu s členom 4 Uredbe o združitvah, s katero podjetje Nokia Corporation („Nokia“) z nakupom delnic pridobi nadzor nad celotnim podjetjem Navteq Corporation v smislu člena 3(1)(b) Uredbe o združitvah.

Komisija je po pregledu priglasitve sklenila, da priglašena koncentracija vzbuja resne dvome glede njene združljivosti s skupnim trgom in Sporazumom o evropskem gospodarskem prostoru („Sporazum EGP“). Zato je Komisija 28. marca 2008 uvedla postopek v skladu s členom 6(1)(c) Uredbe o združitvah.

Komisija je 21. aprila 2008 in 2. maja 2008 podjetju Nokia v skladu z odstavkom 45 najboljših praks pri vodenju postopkov nadzora nad združevanjem v ES Generalnega direktorata za konkurenco omogočila dostop do ključnih dokumentov, vključno z nezaupno različico vlog tretjih oseb.

Na podlagi dodatnih dokazov, zbranih v poglobljeni fazi preiskave, so službe Komisije ugotovile, da predlagana koncentracija ne bi bistveno ovirala učinkovite konkurence na skupnem trgu in je zato združljiva s skupnim trgom in Sporazumom EGP. V skladu s tem priglasitelju ni bilo poslano obvestilo o nasprotovanju.

Prejela nisem nobenih poizvedb, niti mi niso bili predloženi nobeni podatki s strani udeležencev združitve ali katere koli tretje osebe. Zadeva ne zahteva nobenih posebnih pripomb glede pravice do zaslišanja.

V Bruslju, 25. junija 2008 Karen WILLIAMS

(1) V skladu s členoma 15 in 16 Sklepa Komisije 2001/462/ES, ESPJ z dne 23. maja 2001 o mandatu pooblaščenca za zaslišanje v nekaterih postopkih o konkurenci (UL L 162, 19.6.2001, str. 21).
27.

Nova vrsta podatkov zajema telefonske številke, podatke o registraciji vozil, podatke v zvezi s telefonskimi klici in elektronsko pošto, evidence DNK in fotografije, in sicer v povezavi z osebami, ki so v kazenski preiskavi ali se jih preganja, ker so osumljene določenih kaznivih dejanj. ENVP se zaveda, da je treba takšne podatke obdelovati, opozarja pa na nekaj vprašanj, ki jih je treba razjasniti: (a) pojem „evidence DNK“ je dvoumen. Bistvenega pomena je, da je ta koncept jasno opredeljen in da se razlikuje med profili DNK in podatki o DNK, iz katerih bi se lahko pridobile informacije o genetskih značilnostih osebe in/ali o njenem zdravstvenem stanju. ENPV meni, da bi lahko Eurojust obdeloval samo podatke v zvezi s profili DNK (16); (b) kar zadeva podatke v zvezi s telefonskimi klici in elektronsko pošto, ni popolnoma jasno, kateri podatki so vključeni in kateri ne. Zlasti za elektronsko pošto ni jasnega ločevanja med podatki o prometu in podatki o vsebini v smislu Direktive 2006/24/ES o hrambi podatkov (17), vprašanje pa se je pojavilo tudi v okviru razprave o izvedbi te direktive. V členu 5(2) direktive je navedeno: „Podatki, ki razkrivajo vsebino komunikacije, ne smejo biti hranjeni v skladu s to direktivo“. ENVP priporoča, da se tudi v člen 15 Sklepa Sveta doda podobno pojasnilo; (c) fotografije lahko razkrijejo občutljive informacije o samem osumljencu pa tudi o drugih, na primer o pričah ali žrtvah v smislu člena 15(2). ENVP meni, da bi bilo treba pri obdelavi fotografij zagotoviti podobne postopkovne zaščitne ukrepe, kot so navedeni v členu 15(4). Člen 15 bi bilo treba v tem smislu spremeniti.
3.

Svetovalni odbor se strinja z opredelitvijo Komisije glede upoštevnega geografskega trga, navedeno v osnutku odločbe. (a) Svetovalni odbor se strinja z opredelitvijo Komisije, da je upoštevni geografski trg suspenzijskega PVC (S-PVC) širši od nacionalnega ter ne ustreza Združenemu kraljestvu in nordijskemu območju, tj. Norveški in Švedski. (b) Svetovalni odbor se strinja z opravljeno analizo in z dejavniki, na podlagi katerih je Komisija prišla do zaključka, da opredelitev geografskega trga S-PVC ustreza vsaj severozahodni Evropi.
SL Uradni list Evropske unije C 161/5

Končno poročilo pooblaščenca za zaslišanje v zadevi št. COMP/M.4781 – Norddeutsche Affinerie/Cumerio

(v skladu s členoma 15 in 16 Sklepa Komisije 2001/462/ES, ESPJ z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

(2008/C 161/06)

Komisija je 30. julija 2007 prejela priglasitev predlagane koncentracije v skladu s členom 4 Uredbe Sveta (ES) št. 139/2004 („Uredba ES o združitvah“), s katero bi podjetje Norddeutsche Affinerie AG („NA“, Nemčija) z javno ponudbo za odkup, objavljeno 27. junija 2007, pridobilo nadzor nad celotnim podjetjem Cumerio S.A. („Cumerio“, Belgija) v smislu člena 3(1)(b) Uredbe ES o združitvah.

Po predhodnem pregledu priglasitve je Komisija ugotovila, da s predlagano transakcijo podjetje NA z javno ponudbo za odkup vseh odprodanih delnic, opcij in nakupnih bonov pridobi izključni nadzor nad podjetjem Cumerio ter zato pomeni koncentracijo v smislu člena 3(1)(b) Uredbe ES o združitvah.

Da bi lahko Komisija v I. fazi odpravila morebitne resne dvome, so stranke 28. avgusta 2007 predložile predlog korektivnih ukrepov.

Komisija je ugotovila, da po pregledu priglasitve in tržnem preverjanju predloga korektivnih ukrepov ter na podlagi razpoložljivih informacij iz I. faze ne more odpraviti svojih dvomov, in sklenila, da 18. septembra 2007 začne postopek v skladu s členom 6(1)(c) Uredbe ES o združitvah.

Podjetje NA ni zahtevalo dostopa do ključnih dokumentov v spisu v skladu pravili najboljših praks za primere združitve.

Po temeljiti preiskavi trga so službe Komisije ugotovile, da predlagana transakcija ne bi bistveno ovirala učinkovite konkurence na skupnem trgu ali njegovem znatnem delu in je bila torej združljiva s skupnim trgom in Sporazumom EGP. Zato priglasitelju ni bilo poslano obvestilo o nasprotovanju.

Prejela nisem nobenih poizvedb, niti mi niso bili predloženi nobeni podatki s strani strank ali katere koli tretje stranke. Zadeva ne zahteva nobenih posebnih pripomb glede pravice do zaslišanja.
SL Uradni list Evropske unije C 291/11

Končno poročilo pooblaščenca za zaslišanje v zadevi št. COMP/E-2/39.140 – DaimlerChrysler

(V skladu s členoma 15 in 16 Sklepa Komisije 2001/462/ES, ESPJ z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

(2007/C 291/05)

Osnutek Odločbe, ki je bila predložena Komisiji v skladu s členom 9 Uredbe Sveta (ES) št. 1/2003 (1), se nanaša na zagotavljanje tehničnih informacij za popravilo vozil znamk Mercedes-Benz in Smart s strani družbe DaimlerChrysler AG.

Komisija je začela 22. decembra 2004 izvajati preiskavo v zvezi s tem, kako DaimlerChrysler AG zagotavlja svoje tehnične informacije neodvisnim serviserjem, potem ko je nemški raziskovalni inštitut IKA objavil opravljeno raziskavo. Komisija je 1. decembra 2006 sprožila postopek v skladu s poglavjem III Uredbe (ES) št. 1/2003 in sprejela predhodno oceno iz člena 9(1) Uredbe (ES) št. 1/2003. Ta ocena navaja pomisleke Komisije glede konkurence, in sicer da naj bi DaimlerChrysler AG omogočal popoln dostop do svojih tehničnih informacij samo svojim pooblaščenim, ne pa tudi drugim serviserjem. Predhodna ocena Komisije je bila družbi DaimlerChrysler AG poslana 1. decembra 2006.

DaimlerChrysler je v odgovor na to dne 14. februarja 2007 predložil zaveze.

Komisija je 22. marca 2007 objavila obvestilo v Uradnem listu Evropske unije v skladu s členom 27(4) Uredbe (ES) št. 1/2003, v katerem je pozvala zainteresirane gospodarske družbe, naj svoje pripombe predložijo v enem mesecu od objave obvestila. Pripombe, ki so prispele po tem pozivu, so večinoma potrdile učinkovitost zavez, ki jih je predlagal DaimlerChrysler AG.

Komisija zdaj ugotavlja, da glede na zaveze, ki jih je predlagal DaimlerChrysler AG, in brez poseganja v člen 9(2) Uredbe (ES) št. 1/2003 ni več razlogov za ukrepanje.

V Odločbi v skladu s členom 9 Uredbe (ES) št. 1/2003 ni ugotovljena kršitev pravil konkurence, vendar se stranke strinjajo, da bodo odpravile pomisleke, ki jih je Komisija izrazila v predhodni oceni. V tem postopku se kaže pripravljenost obeh strani za poenostavitev upravnih in pravnih zahtev, ki so neločljivi del celotne preiskave domnevne kršitve. Iz tega razloga je bilo že v več odločbah kolegija (2) sprejeto, da je predpisani postopek upoštevan, ko stranke obvestijo Komisijo, da so dobile zadosten dostop do informacij, ki so jih potrebovale, da bi lahko predlagale zaveze, s katerimi bi odpravili pomisleke, ki jih je izrazila Komisija.

Ta zadeva se obravnava na enak način, saj je družba DaimlerChrysler AG 22. maja 2007 v ta namen Komisiji predložila deklaracijo.

Glede na zgoraj navedeno menim, da je bila pravica do zaslišanja v tej zadevi spoštovana.

Bruselj, 11. julija 2007 Karen WILLIAMS

(1) UL L 1, 4.1.2003, str. 1.

(2) Glej Odločbo z dne 22.6.2005 COMP/39.116 – Coca-Cola in Odločbo z dne 19.1.2005 COMP/37.214 – DFB.
6.

Večina Svetovalnega odbora se strinja, da so podjetja Siemens, ALSTOM in AREVA igrala vodilno vlogo v skupini dobaviteljev in da to upravičuje povišanje osnovnega zneska globe naložene tem vodstvenim podjetjem. Manjšina Svetovalnega odbora se vzdrži.
SL Uradni list Evropske unije C 275/28

Obvestilo ministra za gospodarstvo Kraljevine Nizozemske na podlagi člena 3(2) Uredbe 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2007/C 275/12)

Minister za gospodarstvo Kraljevine Nizozemske sporoča, da je prejel vlogo za pridobitev dovoljenja za iskanje ogljikovodikov v bloku G10, kot je označen na zemljevidu iz Priloge 3 k Zakonu o rudarstvu (Vladni uradni list 2002, št. 245).

Minister za gospodarstvo vabi v skladu z navedeno uredbo in s členom 15 Zakona o rudarstvu (Uradni list Kraljevine Nizozemske 2002, 542) vse zainteresirane strani, da oddajo konkurenčne vloge za pridobitev dovoljenja za pridobivanje ogljikovodikov v bloku G10 nizozemskega epikontinentalnega pasu.

Za izdajo dovoljenj je pristojen minister za gospodarstvo. Merila, pogoji in zahteve iz člena 5(1) in (2) ter člena 6(2) navedene direktive so določeni v Zakonu o rudarstvu (Uradni list Kraljevine Nizozemske 2002, 542).

Vloge se lahko oddajo v roku 13 tednov po objavi tega razpisa v Uradnem listu Evropske unije in morajo biti naslovljene na: De Minister van Economische Zaken, ter attentie van J.C. De Groot, Directeur Energiemarkt, ALP/562, Postbus 20101, 2500 EC Den Haag, Nizozemska.

Vloge, ki bodo prispele na navedeni naslov po tem datumu, ne bodo upoštevane.

Odločitev o vlogah bo sprejeta najpozneje v dvanajstih mesecih po izteku tega roka.

Dodatne informacije so na voljo na telefonski številki: (31-70) 379 77 62 (kontaktna oseba: E. J. Hoppel).
5.

Ponudbe morajo vsebovati podatke in informacije, določene v členih 32 do 35 Izvedbenih pravil Zakona o nafti št. 238/2004, ki so bila odobrena s Sklepom Vlade št. 2075/2004. Pri sestavljanju ponudb imajo zainteresirane pravne osebe dostop do podatkov in geoloških informacij, ki jih da na voljo Nacionalna agencija za rudna bogastva v skladu s členom 24(3)(c) do (g) Izvedbenih pravil Zakona o nafti št. 238/2004, ki so bila odobrena s Sklepom Vlade št. 2075/2004. Podatki in geološke informacije se pridobijo na podlagi pisne prošnje, naslovljene na predsednika Nacionalne agencije za rudna bogastva, po podpisu sporazuma o zaupnosti in plačilu pravnih taks za pridobitev podatkov ter taks za poizvedbo in uporabo informacij iz sklada nacionalnih geoloških podatkov.
1.

Mejni prehodi za mednarodni promet: — Calafat – Vidin, cesta (trajekt) in pristanišče; — Bechet – Orjahovo, cesta (trajekt) in pristanišče; — Corabia, pristanišče; — Turnu Măgurele, pristanišče; — Zimnicea, pristanišče; — Giurgiu – Ruse, cesta in železnica; — Olteniţa, pristanišče; — Ostrov – Silistra, cesta; — Negru Vodă – Kardam, cesta in železnica; — Vama Veche – Durankulak, cesta.
SL Uradni list Evropske unije C 28/6

Sporočilo francoske vlade glede Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih in plinastih ogljikovodikov, imenovano dovoljenje „Permis des Ardennes“)

(Besedilo velja za EGP)

(2007/C 28/04)

Družba Thermopyles SAS s sedežem na 190 rue de Fontenay, F-94300, Vincennes je 26. junija 2006 zaprosila za izključno dovoljenje za iskanje tekočih in plinastih ogljikovodikov, imenovano „Permis des Ardennes“, za obdobje petih let na površini približno 2 803 kvadratnih kilometrov, ki pokriva del departmaja Ardennes.

Območje, ki ga pokriva dovoljenje, je omejeno z loki poldnevnikov in vzporednikov, ki povezujejo točke, določene v nadaljevanju z njihovimi geografskimi koordinatami, pri čemer izhodiščni poldnevnik poteka skozi Pariz.

Točke Zemljepisna dolžina Zemljepisna širina A 3,00 V z.d. 55,30 S z.š. B 2,20 V z.d. 55,30 S z.š. C 2,20 V z.d. 55,20 S z.š. D 2,10 V z.d. 55,20 S z.š. E 2,10 V z.d. 55,10 S z.š. F 2,00 V z.d. 55,10 S z.š. G 2,00 V z.d. 54,90 S z.š. H 2,30 V z.d. 54,90 S z.š. I 2,30 V z.d. 54,80 S z.š. J 2,90 V z.d. 54,80 S z.š. K 2,90 V z.d. 54,90 S z.š. L 3,00 V z.d. 54,90 S z.š.

Predložitev zahtevkov

Vlagatelji začetnih in konkurenčnih zahtevkov morajo dokazati, da izpolnjujejo pogoje, potrebne za pridobitev dovoljenja, opredeljene v členih 3, 4 in 5 spremenjenega odloka 95-427 z dne 19. aprila 1995 o rudarskih pravicah.

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim s spremenjenim odlokom 95-427 z dne 19. aprila 1995 o rudarskih pravicah (Journal officiel de la République française, 22.4.1995).

Konkurenčni zahtevki se naslovijo na ministra, pristojnega za rudarstvo, na spodaj navedeni naslov. Odločitve o začetnih in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 26. junija 2008.

Pogoji in zahteve za izvajanje dejavnosti in njeno prenehanje

Vlagatelji začetnih in konkurenčnih zahtevkov se sklicujejo na člena 79 in 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la république française, 3.6.2006).

Dodatne informacije so na voljo pri Ministrstvu za gospodarstvo, finance in industrijo (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent-Auriol, Télédoc 133, F-75703 Paris Cedex 13 [telefon: (33-1) 44 97 23 02, telefaks: (33-1) 44 97 05 70].

Zgoraj omenjene zakonske in druge določbe so na voljo na spletni strani:

http://www.legifrance.gouv.fr.

(1) UL L 164, 30.6.1994, str. 3.
(g)

Direktivo Evropskega parlamenta in Sveta 2005/32/ES z dne 6. julija 2005 o vzpostavitvi okvira za določanje zahtev za okoljsko primerno zasnovo izdelkov, ki rabijo energijo, in o spremembi Direktive Sveta 92/42/EGS ter direktiv 96/57/ES in 2000/55/ES Evropskega parlamenta in Sveta (UL L 191, 22.7.2005, str. 29);